Teijo Savijoki

Teijo Savijoki (s. 6. huhtikuuta 1963 Helsinki) on suomalainen entinen jääkiekkoilija. Hän pelasi ensimmäisen kerran Hämeenlinnan Pallokerhon edustusjoukkueessa kaudella 1979–1980 liigakarsinnassa Jokereita vastaan. Ura jatkui HPK:ssa kaudelle 1987–1988 saakka. Sen jälkeen Savijoki pelasi Joensuun Kiekko-Pojissa, Forssan Palloseurassa ja Hyvinkään Ahmoissa.

Teijo Savijoki on opiskellut luokanopettajaksi Tampereen yliopistossa ja opinto-ohjaajaksi Joensuun yliopistossa. Tällä hetkellä Teijo Savijoki on Kaurialan koulun opinto-ohjaaja.

 Lähteet 

Luokka:Suomalaiset jääkiekkoilijat
Luokka:Vuonna 1963 syntyneet
Luokka:Elävät henkilöt